**Formandens beretning for året 2023 ved SCRM-generalforsamling.**

**D. 30. januar 2024.**

Velkommen til årets generalforsamling, hvortil der er tilmeldt 26 medlemmer.

1. **Året 2023 forløb.**

Året 2023 blev mest regnfulde år, som der hidtil er registreret og jeg mener at det påvirkede klubbens aktiviteter og med færre deltagere.

Hermed videre til en kort gennemgang af emner, som har haft betydning for 2023, samt lidt om den nærmeste fremtid.

1. **Storebæltsløbet 2023.**

Storebæltsløbet blev afviklet d. 24. april med deltagelse af ca. 250 betalende cykelmotionister, hvilket var 20 flere end år 2022. Således at der også dette år var et plus til klubkassen.
Hermed en tak til de mange af klubbens medlemmer, som deltog i afvikling af løbet og en særlig tak til Ib for planlægning og sikker styring af arrangementet.

1. **Klubaktiviteter**

Som tidligere år har der været gennemført kamstegstur, pølsevogn ved klubhuset, kaffe-/kagetur, ture med bagerstop og is i Karrebæksminde, gløggarrangement i Vester Broby. Der har der været afviklet storskærmsarrangement med Flandern Rundt, hvor der blev spist en påskefrokost, og en Tour de France-etape med hjemmebag. Samt en fællesklubtur til Carl Nielsen Tour på Fyn d. 24.9.2023.

Deltagelsen i før nævnte aktiviteter har været på det jævne og antalsmæssigt som sidste år.
Fem medlemmer af SCRM gennemførte PBP i år 2023.

Klubtræning.

Sæsonstarten havde et stort fremmøde, som gav en tro på, at der kunne samles 3 til 4 hold til en klubtræning i sæsonen. Dette var også muligt de fleste af træninger frem til sommerferien, hvorefter deltager antallet blev reduceret til et til to hold. Dog træningsdage med endnu færre deltagere.
Tidspunkt for onsdagstræning blev ændret til kl. 17.00 i år 2023. Dette er efter de tilbagemeldinger jeg har fået og min egen opfattelse et godt tiltag.
For vinterperioden blev der forsøgt med en fælles trænings onsdag formiddag. Dette blev ikke til så mange gange da vejret ikke var venligt stemt. Dog stor tak til John Hansen for stille op som holdleder.

Klubaftener med tre foredrag.

Et foredrag ved Hans Glahn om han cykelture, en på tværs af USA og en fra Alaska til South Carolina.

PBP 2023. Billeder og beretninger fra deltager i løbet.

Gert Kristensen fortalte om, hvad kan der gøres for øge din fart og reducere watt som går tabt. Der er noget, som er gratis og andre ting som kræver investeringer. Er det dæk eller tøj eller noget helt andet?

Deltagelse ved klubaftener har ikke kunne samlet flere medlemmer end tidligere år.
Der har været mellem 15 og 25 deltager til klubaftenerne.

1. **Sponsorernes støtte til SCRM:**

Klubbens sponsorer er fortsat et væsentligt og nødvendigt fundament for klubbens virksomhed og for medlemmernes trivsel.

**SCRM-sponsorer for perioden 2022 – 2024 er:**

* Fri Bike Shop, Slagelse,
* Wilson Kloakservice, Slagelse,
* Pejsehuset, Slagelse,
* Ren Ventilation, Slagelse
* Kia, Slagelse.

SCRM ser frem til samarbejdet med sponsorerne, og vi håber, at medlemmerne vil støtte dem, når man har behov for at få udført arbejde indenfor de pågældendes kompetencer.

Klubbens bestemmelser for tøjordningen, er bl.a. muligt på grund af sponsorernes store gestus.

I samme anledning vil jeg fremhæve, at det en forventning, at medlemmerne stiller op i klubtøj ved enhver aktivitet, som finder sted i klubregi.

Bestyrelsen vil i år 2024 forsøger at få sponsoraftaler på plads således at der kan være en tøjordning for årene 2025 til 2027.

**Kontingent**.

Kassereren vil senere – i samråd med medlemmerne - fastsætte kontingentet for det kommende år.

1. **Bestyrelses fokus.**

Bestyrelsen har brugt tid på planlægning af fællesarrangementer. Har prøvet at finde tiltag, som kunne få flere deltagende medlemmer.
Bestyrelsen valgte ikke gennemføre nogen klubtur Kristi himmelfartsdag til trods for at der tidligere har været ture til Hallandsåsen med succes. Bestyrelsen antog at opbakningen ikke var tilstrækkelig til at det kunne gennemføres indenfor en rimelig egenbetaling.

Der har været uddeling af visitkort og opsat opslag på biblioteket for at skaffe nye medlemmer. Dette har medført nye medlemmer i klubben.

Stor tak fra formanden for den støtte, som de øvrige bestyrelsesmedlemmer har givet til formanden samt gode og givende snakke, der været til vores bestyrelsesmøder.

Hjemmesiden og vores Facebook siden er blevet hold vedlige med begivenheder og referater fra generalforsamlingen og bestyrelsesmøder. I denne forbindelse en stor tak til vores webmaster John Offersen for hans indsats for dette arbejde.

Måske kan nye medlemmer i bestyrelsen skabe nye ideer og dynamik, som gør vores klub mere attraktiv for medlemmerne. Hermed en opfordring til jer om at melde jer som kandidat nu eller i fremtiden.

1. **Samarbejde med SCR.**

Bestyrelse har haft to møder med SCR om et muligt samarbejder omkring fælles aktiviteter, støtte til afvikling af aktiviteter og lån af hinandens udstyr. SCRM har lånt SCR cykeltrailer for transport af cykler til motionsløb på Fyn. Deltagelse i fælles aktiviteter har været meget begrænset fra begge klubber.

SCR har her d. 22. januar 2024 indbudt cykelklubber i Slagelse Kommune til snak med det formål at samle disse klubber i en klub. Tre i bestyrelse deltager i dette møde.

1. **Klubhus.**

Klubhuset er forsat udlejet til syklubben på fem personer, som hver mandag mødes i klubhuset.

Stor tak til de medlemmer og bestyrelses om har vedligeholdt området omkring klubhuset samt holdt rent indendørs.

Stor tak til John Hansen som har pyntet vores klubhus med cykel og billeder. Tak til Lone og Kurt for udlån af cykel og Ebbe for en PBP cykeltrøje.

Medlemmer af SCRM kan låne klubhuset vederlagsfrit, og ”aflevere” det i rengjort stand. Hvis et medlem ikke selv ønsker at forestå rengøring efter brug, vil klubhusudvalget opkræve et gebyr på kr. 250,- for rengøring.

Klubhuset har været udlånt få gange i det forgangne år.

John Hansen har styret klubhuset og hvad der hører til, med stor omhug og ihærdighed. Stor tak til John for dette arbejde.

1. **Kommende arrangementer:**
* Kamstegstur
* Storebæltsløbet. Støtte for afvikling af dette arrangement.
* Storebælt rundt
* Pølsevogn
* Kaffe-/kagetur
* Klubtur til en motionsløb
* Gløgg tur.

Alle events vil blive offentliggjort på kommende klubaftener, via SMS, hjemmesiden samt på Facebook.

**Bestyrelsen gør opmærksom på sæsonstarten søndag den 24. marts.**

Bestyrelse håber klubbens medlemmer vil bakke op om klubbens aktiviteter. Der er al andet lige sjovere at afvikle disse aktiviteter, når der er god opbakning.

1. **Afslutning:**

Som afslutning på beretningen vil jeg takke bestyrelsen for deres arbejde til fordel for medlemmerne og den støtte, de har givet til formanden.

Ligeledes en stor tak for jeres fremmøde og opbakning ved diverse arrangementer året igennem.

Min beretning er slut og kommentar eller spørgsmål er velkommen.

Retur til dirigenten.

Lars Eliasson

Formand